

**Landsmøte 2023-05-10 Bergen**

Sak 5c Forslag til endringer i vedtektene til NRs vederlagsfond

Forslaget kommer som følge av tilpasning til ny lov om kollektiv forvaltning av opphavsrett. I tillegg benyttes anledningen til språklig modernisering ved at ordet «opphavsmann» erstattes av ordet «opphaver». Etter råd fra revisor og i tråd med det nye lovverket foreslås det at vederlagsfondet organiseres som en selvstendig økonomisk enhet med eget organisasjonsnummer. Alle forslag til endringer og tilføyelser er markert med gult i teksten:

**VEDTEKTER FOR NRs KOLLEKTIVE VEDERLAGSFOND**

*Vedtatt på NRs årsmøte 14. april 1989, revidert på landsmøtet 29. april 1999, på landsmøtet 23. april 2009 og på landsmøtet 10. mai 2023*

1. **Fondet.**De kollektive vederlag Norsk Redaktørforening mottar på vegne av redaktørene som opphavere~~smenn~~, inngår i et særskilt vederlagsfond, og forvaltes i henhold til de regler som følger av disse vedtekter. Fondet organiseres som en selvstendig økonomisk enhet med eget organisasjonsnummer.

2. **Forvaltning.**Vederlagene bør anvendes til felles beste for redaktørene som opphavere~~smenn~~ og i tråd med NRs formål. Det kan gis støtte til kollektive tiltak som understøtter opphavernes ~~smennenes~~ felles interesser, til individuelle tiltak som faglige stipendier eller andre støtteordninger og til kurs- og opplæringstilbud spesielt beregnet på redaktører. Ved tildelinger bør opphavere ~~smennene~~ behandles likt, og det kan ikke tas hensyn til om den enkelte er medlem av Norsk Redaktørforening eller ikke. Ved individuelle utdelinger, ~~bør~~ skal det opplyses i kunngjøringen at også opphavere~~smenn~~ som ikke er medlem av NR, er berettiget til å søke om tildeling.

3. **Styre.**Til å forvalte midlene oppnevner Norsk Redaktørforenings styre et fondsstyre på fire medlemmer, hvorav bare én velges blant NR-styrets medlemmer og minst én velges blant lederne i NRs regionforeninger. Styret velges for landsmøte-perioden.

4. **Vedtekter.**Vedtektene for forvaltning av midlene fastsettes av NRs landsmøte, etter de samme regler som de som gjelder for NRs vedtekter.

5. **Administrasjon.**Norsk Redaktørforening skal godtgjøres et administrasjonsvederlag på 10 prosent av de årlige innbetalinger til vederlagsfondet, til dekning av omkostninger med innkreving og administrasjon av vederlagene.

6. **Regnskap.**Fondsstyret skal påse at det føres særskilt regnskap for vederlagene, i samsvar med god regnskapsskikk.

7. **Årsmelding.** Fondsstyret skal for landsmøteperioden gi særskilt melding til NRs styre om forvaltningen av vederlagene

8. **Åpenhetsrapport.** På NRs landsmøte legges det fram en åpenhetsrapport om bruk av vederlagsmidler gjennom NRs vederlagsfond. Åpenhetsrapporten utarbeides årlig og legges fram for NRs styre.

Forslag til vedtak: Landsmøtet godkjenner styrets forslag til endringer i vedtektene for Norsk Redaktørforenings vederlagsfond.